Quidam nobilis miles, nomine Petrus Clericus, Arvernicæ territoriæ, vicem comitis gerens, dedit Deo et fratribus in hoc loco degentibus, apud æcclesiam Sanctæ Mariæ de Monte Combroso, in circuitu ejusdem æcclesiæ et parrochiæ ipsius, quantum in ministerio Bernardi vicarii sui videbatur cum fidelibus suis possidere, terras scilicet suo usui retentas et in beneficio fidelibus suis distributas, id est villam Exartellem vulgo vocatam et quæcumque sibi videntur aspicere, et III. mansos juxta eandem villam sitos, super Rodonem fluvium, villamque Brugulinas vocatam, cum suis appenditiis; et in alio loco, villam Podium nominatam, cum sibi pertinentibus rebus; et in alio loco, villam Ruam Merdosam, cum suis appendiciis, et terram de Calfurno; et in alio loco, terram quæ vocatur Mansus, et prope eum alius mansus ad Fraxinum; et in alio loco, quendam mansum vocatum Cassan Berfredi: hæc omnia supradicta ad locum prænominatum perpetualiter concessit possidenda, totum et ad integrum perquirendum, tam in villis et villulis quam in mansis et appenditiis et bordelariis, in franchisiis, farinariis, in agris, in vineis, in silvis, in rispis, in terris cultis et incultis, in pascuis, in aquis aquarumque decursibus, in exitibus et regressibus et in pratis. Et in pago Augustodunensi, in parrochia Sancti Desiderii, in ministerio Stephani vicarii, (.......) cum appendiciis suis, et silvam indominicatam quam ibidem tenebat; villam Cancellas, cum appenditiis suis; villam Balgeiacum, cum appenditiis suis; villam Vauram, cum appenditiis suis; villam a la Culturam, cum appenditiis suis; villam a la Finem, cum appenditiis suis; villam Positellem, cum appenditiis suis; villam Mont, cum appenditiis suis; villam Camp Aldoeni, cum appenditiis suis; villam Moncels, cum appenditiis suis: hæc omnia supradicta, quæque videbatur proprio jure possidere, et fidelibus suis in beneficio a se et ab antecessoribus suis data esse, dedit Deo et supradicto loco, tam in villis et villulis quam in mansis et appendiciis, et arboribus et silvis suprapositis, in franchisiis, in bordelariis, in campis, in vineis, in silvis, rispis, in concisiis, in terris cultis et incultis, in pratis, in pascuis, in molendinis, in aquis aquarumve decursibus, in exitibus et regressibus, quæsita et ad inquirenda. Tali tenore, quatinus post obitum, scilicet suum, rectores jamdicti jure hereditario cuncta teneant, habeant et absque ulla contradictione perpetualiter possideant, et quicquid ex eisdem villis et terris facere voluerint faciant. S. domni Petri Clerici.